Saippuakuplia
Sanoja vain kuten saippuakuplia
 hönkäisi veijari kansan sekaan.
 Henkensä tuotteet ne killuivat kauniisti
 kiihtäen markkinarahvasta mekaan.

 Kuuntelin hetkisen: Henkinen huijaus
 eläköön! – Täydestä tyhjiä rakkoja
 kaupata... Ei olis uskonut, että on
 meilläkin miehiä kuin toriakkoja.

 Niinhän se on tämän maailman meno:
 ne, joiden päinä on tyhjiä kalloja,
 hönkivät ilmaan – saippuapalloja!